Treisija Midendorfa

Treisija Linna Midendorfa (; dzimusi ) ir amerikāņu aktrise, kura plašāk pazīstama kā Kerija Breidija ziepju operā "Mūsu dzīves dienas", Megija Duvāla seriālā "Kliedziens" un Babete seriālā "Pagrīdes impērija". Arī pazīstama ar lomām filmās "Vesa Kreivena jaunais murgs" un "Neiespējamā misija 3", kā arī seriālos "Beverlihilza, pasta indekss 90210", "24 stundas" un "Pazudušie".

 Dzīvesgājums un karjera 
Treisija Midendorfa piedzima 1970. gada 26. janvārī Maiamibīčā, Floridas štatā. Pēdējā mācību gadā, 1987. gadā, viņa pameta vidusskolu, lai apmeklētu Maiami Jaunās pasaules skatuves mākslas skolu (NWSA), kur studēja aktiermākslu. Viņa studēja arī Ņujorkas štata universitātē Pērčesā.

Aktrises karjera sākās veiksmīgi, iegūstot lomu populārajā ziepju operā "Mūsu dzīves dienas", kur viņa atveidoja vienu no galvenajām varonēm — Keriju Breidiju. Šo lomu viņa atveidoja visu 1992. gadu, tostarp televīzijas filmā One Stormy Night, kas bija saistīta ar galveno seriālu, kamēr Kristija Klārka, kura šo lomu bija atveidojusi kopš 1986. gada, nebija klāt. Pēc aktrises atgriešanās 1993. gadā Treisija Midendorfa pameta seriālu. No 1993. līdz 1994. gadam viņa parādījās sešās seriāla "Beverlihilza, pasta indekss 90210" sērijās.

1994. gadā Treisija Midendorfa parādījās Vesa Kreivena filmā "Vesa Kreivena jaunais murgs", kas bija septītā daļa filmu sērijā "Šausmas Gobu ielā". Pēc tam viņa ieguva nelielas lomas vairākos televīzijas seriālos, tostarp saistītos seriālos "X-faili. Slepenās lietas" un Millennium. 2002. gadā viņa parādījās četrās seriāla "24 stundas" sērijās. 2003. gadā viņa filmējās divās Dž. Dž. Eibramsa producētā seriāla Alias sērijās, bet vēlāk ieguva nelielu lomu viņa filmā "Neiespējamā misija 3". 2007. gadā viņa parādījās Eibramsa producētajā seriāla "Pazudušie" trešās sezonas pēdējās trīs sērijās. Aktrise ir stāstījusi, ka, saņemot šo lomu, viņa noskatījās seriālu, lai izprastu tā sižetu. Viņa arī atzinusi, ka par daudziem seriāliem uzzina tikai pēc tam, kad ir tajos izvēlēta, jo ikdienā tos vienkārši neskatās.

Pēc tam Treisija Midendorfa turpināja filmēties epizodiskās lomās arī citos seriālos, piemēram, "Nozieguma skelets", "Noziedzīgie prāti" un "NCIS: izmeklēšanas dienests". No 2010. līdz 2012. gadam viņa atveidoja lomu seriālā "Pagrīdes impērija". No 2015. līdz 2016. gadam aktrise atveidoja galveno lomu seriālā "Kliedziens", kas balstīts uz tāda paša nosaukuma filmu.

Papildus lomām filmās un televīzijā Treisija Midendorfa darbojas arī teātrī, kam, pēc viņas vārdiem, pati aktrise dod priekšroku. Par vienu no savām lomām teātrī viņa saņēma Ovation teātra balvu 1999. gadā.

 Personīgā dzīve 
2005. gadā Treisija Midendorfa apprecējās ar rakstnieku Francu Vīsneru. Tajā pašā gadā viņiem piedzima dēls Kelvins, bet trīs gadus vēlāk vēl viens dēls, Oskars.

 Filmogrāfija 

 Lomas filmās 
GadsNosaukumsLoma1992One Stormy NightKerija Breidija1994"Vesa Kreivena jaunais murgs" (Wes Craven's New Nightmare)Džūlija1999"Starp spēli un mīlu" (For Love of the Game)blondā spēlētāja sieva2004"Ričarda Niksona slepkavība" (The Assasination of Richard Nixon)biznesa seviete2005El CortezTeda2006"Neiespējamā misija 3" (Mission: Impossible III)Ešlija2007Just Add WaterNora2010Boy WonderMerija Donovana2013Flores rarasMerija

 Televīzija 
GadsNosaukumsLomaPiezīmes1992"Mūsu dzīves dienas" (Days of Our Lives)Kerija Breidijagalvenā loma; 139 sērijas1993—1994"Beverlihilza, pasta indekss 90210" (Beverly Hills, 90210)Laura Kingmana6 sērijas1996"Noziegumam pa pēdām" (Murder, She Wrote)Erina Garmānesērija: The Dark Side of the Door1996Star Trek: Deep Space 9Tora Zijalasērija: For the Cause1997Touched by an AngelAmetistasērija: Last Call1999MillenniumKesa Doilasērija: Darwin's Eyes1999"Eņģelis" (Angel)Tinasērija: City of...1999"Alija Makbīla" (Ally McBeal)Raisa Helmsa2 sērijas2000"X-faili. Slepenās lietas" (X Files)Greisija O'Konorasērija: Signs & Wonders2001"Sešas pēdas zem zemes" (Six Feet Under)Adele Svensonasērija: The Will2002JAGMariela Rīsijasērija: Code of Conduct1997; 2000; 2002The PracticeDženifera Koula3 sērijas2002Night VisionsLusindasegments: Harmony2002"24 stundas" (24)Karla Metesona4 sērijas2003AliasElsa Kaplana2 sērijas2003The GuardianLaura Donelonasērija: Hazel Park2005"Doktors Hauss" (House M.D.)Sāra Reiličasērija: Cursed2007"Prokurors Šarks" (Shark)Vendija Filipsasērija: Wayne's World 2: Revenge of the Shark2007"Pazudušie" (Lost)Bonija3 sērijas2007Law & Order: Special Victims UnitSāra Flintasērija: Snitch2003; 2009"CSI Lasvegasa" (CSI)Bridžeta Vilisa/Belinda Mejfildasērija: Lucky Strike; sērija: Working Stiffs2009"Nozieguma skelets" (Bones)Geinora Rebinasērija: The Tough Man in the Tender Chicken2010"Mentālists" (The Mentalist)Džeina Dousērija: Aingavite Baa2010"NCIS: izmeklēšanas dienests" (NCIS)Tara Bikasērija: Royals & Loyals2011"Noziedzīgie prāti" (Criminal Minds)Laila Bredstounasērija: Proof2010—2012"Pagrīdes impērija" (Boardwalk Empire)Babete9 sērijas2013"Ķermenis kā pierādījums" (Body of Proof)Steisija Heringtonasērija: Breakout2014"Pēdējais kuģis" (The Last Ship)Derjena Čāndlere4 sērijas2015—2016"Kliedziens" (Scream)Megija Duvālagalvenā loma; 23 sērijas2017BloodlineSallijas mātesērija: Part 302017—2018GoneHelēna Rosa3 sērijas

 Atsauces 

 Ārējās saites 

Kategorija:1970. gadā dzimušie
Kategorija:Amerikāņu kinoaktrises
Kategorija:ASV televīzijas aktrises